রনীল শ্রীয়ান বিক্রমাসিংহে, এমপি (,; জন্ম: ২৪ মার্চ, ১৯৪৯) সিলন ডমিনিয়নে জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি একাধারে শ্রীলঙ্কার বর্তমান রাষ্ট্রপতি, ইউনাইটেড ন্যাশনাল পার্টির দলনেতা ও কলম্বো জেলার সংসদ সদস্য হিসেবে দায়িত্ব পালন করছেন। এছাড়াও, ইউনাইটেড ন্যাশনাল ফ্রন্টের প্রধান হিসেবে অক্টোবর, ২০০৯ সাল থেকে দলীয় জোটের প্রধান হিসেবে মনোনীত হয়েছেন রনীল বিক্রমাসিংহে।   প্রারম্ভিক জীবন  সাবেক সমসমাজপন্থী এসমন্ড ও নলীনি বিক্রমাসিংহে দম্পতির দ্বিতীয় পুত্র তিনি। এসমন্ড বিক্রমাসিংহে সংবাদপত্রের গ্রুপ লেক হাউজের প্রধান। তার পৈতৃক সম্পর্কীয় কাকা লক্ষ্মণ বিক্রমাসিংহে শ্রীলঙ্কা চার্চে বিশপ ছিলেন। এছাড়াও, প্রয়াত রাষ্ট্রপতি জুনিয়াস রিচার্ড জয়েবর্ধনের ভাইপো তিনি।  কলম্বোর রয়্যাল কলেজে অধ্যয়ন করেন। সিলন বিশ্ববিদ্যালয়ের আইন অনুষদে ভর্তি হন। স্নাতক ডিগ্রী লাভের পর শ্রীলঙ্কা ল' কলেজ থেকে আইন পরীক্ষায় অংশ নেন। ১৯৭২ সালে এডভোকেট হিসেবে শপথ গ্রহণ করেন তিনি।   রাজনৈতিক জীবন  ইউনাইটেড ন্যাশনাল পার্টিতে (ইউএনপি) যোগ দেন। ১৯৭০-এর দশকের মধ্যভাগে কেলানিয়া নির্বাচনী এলাকায় প্রধান সংগঠকের দায়িত্ব পালন করেন। এরপর ১৯৭৭ সালে বিয়াগামা নির্বাচনী এলাকা থেকে সংসদীয় নির্বাচনে প্রতিদ্বন্দ্বিতা করে জয়লাভ করেন।  জুনিয়াস রিচার্ড জয়াবর্ধনের নতুন সরকার গঠিত হলে পররাষ্ট্রবিষয়ক উপ-মন্ত্রী হন। এরপর যুব ও কর্মসংস্থান বিষয়ক মন্ত্রীর দায়িত্ব পান। এরফলে শ্রীলঙ্কার সর্বকনিষ্ঠ মন্ত্রীর মর্যাদা পান। পরবর্তীতে শিক্ষামন্ত্রী হিসেবেও দায়িত্ব পালন করেছেন।  রাষ্ট্রপতি রানাসিংহে প্রেমাদাসা’র সরকারে শ্রমমন্ত্রীর হিসেবে নিযুক্ত হন। ১৯৮৯ সালে সংসদ নেতা মনোনীত হন। তামিল টাইগার্সের হাতে রানাসিংহে প্রেমাদাসা নিহত হলে ৭ মে, ১৯৯৩ তারিখে তিনি প্রধানমন্ত্রী ও সাবেক প্রধানমন্ত্রী দিনগিরি বান্দা উইজেতুঙ্গাকে ভারপ্রাপ্ত রাষ্ট্রপতি করা হয়।   প্রধানমন্ত্রীত্ব  ৭ মে, ১৯৯৩ থেকে ১৯ আগস্ট, ১৯৯৪ এবং ৯ ডিসেম্বর, ২০০১ থেকে ৬ এপ্রিল, ২০০৪ তারিখ পর্যন্ত প্রধানমন্ত্রীর দায়িত্ব পালন করেছেন। নভেম্বর, ১৯৯৪ সালে রাষ্ট্রপতির নির্বাচন প্রচারকালে গামিনি দিসানেয়েকের হত্যাকাণ্ডের পর দলের নেতা মনোনীত হন। ২০১৫ সালের রাষ্ট্রপতি নির্বাচনে মহিন্দ রাজাপক্ষকে পরাজিত করার পর ৮ জানুয়ারি, ২০১৫ তারিখে রাষ্ট্রপতি মৈত্রীপাল সিরিসেন কর্তৃক প্রধানমন্ত্রী হিসেবে নিযুক্ত হন।  বিক্রমাসিংহের দলীয় জোট ইউনাইটেড ন্যাশনাল ফ্রন্ট ফর গুড গভর্ন্যান্স ২০১৫ সালের সংসদীয় নির্বাচনে ১০৬ আসন দখল করে। কিন্তু নিরঙ্কুশ সংখ্যাগরিষ্ঠতা লাভে ব্যর্থ হওয়ায় শ্রীলঙ্কা ফ্রিডম পার্টির ৩৫ সদস্যকে নিজ মন্ত্রীসভায় অন্তর্ভুক্ত করে প্রধানমন্ত্রী হিসেবে পুনরায় নির্বাচিত হন। গণবিক্ষোভের চাপে পড়ে ৯ জুলাই ২০২২ পদত্যাগ করেন।  ।   ব্যক্তিগত জীবন  ১৯৯৪ সালে কেলানিয়া বিশ্ববিদ্যালয়ের ইংরেজি বিভাগের জ্যেষ্ঠ প্রভাষক ড. মৈত্রী বিক্রমাসিংহের সাথে পরিণয়সূত্রে আবদ্ধ হন। তাদের সংসারে একমাত্র কন্যা রয়েছে।  ২০১৪ সালে ম্যাসাচুসেটস ইনস্টিটিউট অব টেকনোলজি কর্তৃক রবার্ট ই. উইলহেম ফেলো মনোনীত হন।   গ্রেফতার  ২০২৩ সালের সেপ্টেম্বরে লন্ডন সফরের বিষয়ে বিক্রমাসিংহেকে জিজ্ঞাসাবাদ করা হয়। তখন তিনি প্রেসিডেন্ট হিসেবে দায়িত্ব পালন করছিলেন। অভিযোগ অনুযায়ী, তিনি ওই সফরে স্ত্রীর একটি বিশ্ববিদ্যালয়ের অনুষ্ঠানে যোগ দিতে গিয়েছিলেন এবং সফরের ব্যয়ভার সরকারি তহবিল থেকে বহন করেন। এ অভিযোগের পরিপ্রেক্ষিতেই তাকে ২২ আগষ্ট ২০২৫ এ গ্রেপ্তার করা হয়।  তথ্যসূত্র    আরও পড়ুন  Ranil Wickramasinghe (2005), Desapalanaya saha dharmaya, Publisher: Nugeegoda Sarasavi Prakasanayo,  Jayaratna, A. E. (2005), Ranil Wickramasinghe: Darshanaya Saha Saame Mawatha,    বহিঃসংযোগ    The Wickremasinghe Ancestry  The Wijewardene Ancestry   Hon.Ranil Wickremasinghe's Father  Website of the Parliament of Sri Lanka  Ranil Wickramasinghe's Web Site  United National Party website  "Ranil Wickramasinghe: consistency is his forte"  BBC Profile  Ranil re-elected as Asia-Pacific Vice Chairman of IDU Elections in Sri Lanka 2010    বিষয়শ্রেণী:শ্রীলঙ্কার প্রধানমন্ত্রী বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান আইনজীবী বিষয়শ্রেণী:বিরোধীদলীয় নেতা (শ্রীলঙ্কা) বিষয়শ্রেণী:রাষ্ট্রপতি প্রার্থী বিষয়শ্রেণী:সিংহলি ব্যক্তি বিষয়শ্রেণী:ইউনাইটেড ন্যাশনাল পার্টির নেতা বিষয়শ্রেণী:শ্রীলঙ্কান বৌদ্ধ বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী বিষয়শ্রেণী:শ্রীলঙ্কার অর্থমন্ত্রী বিষয়শ্রেণী:শ্রীলঙ্কার পঞ্চদশ সংসদ সদস্য বিষয়শ্রেণী:কলম্বোর ব্যক্তি বিষয়শ্রেণী:শ্রীলঙ্কার রাষ্ট্রপতি বিষয়শ্রেণী:শ্রীলঙ্কার অষ্টম সংসদ সদস্য বিষয়শ্রেণী:শ্রীলঙ্কার নবম সংসদ সদস্য বিষয়শ্রেণী:শ্রীলঙ্কার দশম সংসদ সদস্য বিষয়শ্রেণী:শ্রীলঙ্কার একাদশ সংসদ সদস্য বিষয়শ্রেণী:শ্রীলঙ্কার দ্বাদশ সংসদ সদস্য বিষয়শ্রেণী:শ্রীলঙ্কার ত্রয়োদশ সংসদ সদস্য বিষয়শ্রেণী:শ্রীলঙ্কার চতুর্দশ সংসদ সদস্য